Komission asetus (ETY) N:o 1385/88, annettu 20 päivänä toukokuuta 1988, tuontilupajärjestelmän soveltamista Jugoslaviasta peräisin oleviin tuoreisiin hapankirsikoihin koskevista erityisistä yksityiskohtaisista säännöistä



Virallinen lehti nro L 128 , 21/05/1988 s. 0019 - 0020

Suomenk. erityispainos Alue 3 Nide 26 s. 0184

Ruotsink. erityispainos Alue 3 Nide 26 s. 0184



KOMISSION ASETUS (ETY) N:o 1385/88, annettu 20 päivänä toukokuuta 1988, tuontilupajärjestelmän soveltamista Jugoslaviasta peräisin oleviin tuoreisiin hapankirsikoihin koskevista erityisistä yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon valvontajärjestelmän käyttöön ottamisesta Jugoslaviasta peräisin olevien tuoreiden hapankirsikoiden tuonnissa 28 päivänä huhtikuuta 1988 annetun neuvoston asetuksen (ETY) N:o 1200/88(1) ja erityisesti sen 3 artiklan, sekä katsoo, että asetuksessa (ETY) N:o 1200/88 säädetään erityisesti tuontitodistusjärjestelmästä, jolla on tarkoitus varmistaa Jugoslavian kanssa tehdyn sopimuksen oikea soveltaminen ja joka koskee sen tuoreiden hapankirsikoiden tuontia yhteisöön; olisi vahvistettava tätä järjestelmää koskevat erityiset yksityiskohtaiset säännöt, asetuksessa (ETY) N:o 1200/88 vahvistetun määrän ylittymisen välttämiseksi on syytä säätää poikkeuksista maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 3 päivänä joulukuuta 1980 annetun komission asetuksen (ETY) N:o 3183/80(2), sellaisena kuin se on viimeksi muutettuna asetuksella (ETY) N:o 2082/87(3), säännösten osalta, tuontitodistukset annetaan yksityiskohtaisimman CN-koodin perusteella; yhdistetyssä nimikkeistössä on kaksi koodia, jotka liittyvät hapankirsikoiden tuontikausiin; tästä syystä on suotavaa säätää tuontitodistusten antamisesta molempien kyseisten CN-koodien osalta; toisaalta todistuksen voimassaoloajassa otetaan huomioon tuotteen siirtymisajat yhteisöön, kyseisen järjestelmän oikean toiminnan varmistamiseksi olisi säädettävä jäsenvaltioiden viikottaisista ilmoituksista todistuksissa tarkoitetuista käyttämättömistä tai osittain käytetyistä määristä, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (ETY) N:o 3183/80 säännöksiä sovelletaan Jugoslaviasta peräisin olevia tuoreita hapankirsikoita koskeviin tuontitodistuksiin, jollei tämän asetuksen erityissäännöksistä muuta johdu. Kyseisen asetuksen 8 artiklan 4 kohdasta poiketen säännöksiä, jotka koskevat sallittujen määrällisten poikkeamien ylityksiä, ei sovelleta. 2. Todistushakemuksen ja tuontitodistuksen kohtaan 8 on merkittävä CN-koodit ex 0809 20 10 ja ex 0809 20 90. 3. Vakuuden määräksi vahvistetaan 0,60 ecua 100 nettokilogrammaa kohti. 4. Tuontitodistukset ovat voimassa kahdeksan päivän ajan niiden todellisesta antamispäivästä. 2 artikla 1. Todistushakemuksen ja varsinaisen tuontitodistuksen kohtaan 14 on merkittävä tuotteen alkuperämaaksi Jugoslavia. Tuontitodistus on voimassa vain Jugoslaviasta peräisin oleville tuotteille. 2. Tuontitodistuksen kohtaan 20 on merkittävä jokin seuraavista maininnoista: - no válido en España y Portugal - ikke gyldig i Spanien og Portugal - in Spanien und Portugal ungültig - äåí éóêýåé óôÞí Éóðáíúá êáé óôçí Ðïñôïãáëßá - not valid in Spain and Portugal - non valable en Espagne et au Portugal - non valido in Spagna e in Portogallo - niet geldig in Spanje en Portugal - não é válido em Espanha ou em Portugal. 3. Tuontitodistukset annetaan viidentenä hakemuksen jättämispäivän jälkeisenä työpäivänä, jos toimenpiteitä ei toteuteta tämän määräajan aikana. 4. Komissio toteuttaa tarvittavat toimenpiteet tuontitodistuksiin perustuvan tuonnin rajoittamiseksi asetuksessa (ETY) N:o 1200/88 säädettyyn 3000 tonnin määrään. 3 artikla Jäsenvaltioiden on annettava komissiolle tiedoksi: 1) haetuissa tuontitodistuksissa määrätyt tuoreiden hapankirsikoiden määrät kunkin jäljempänä mainitun päivän osalta; Määrät annetaan tiedoksi seuraavan aikataulun mukaisesti: - joka keskiviikko maanantaisin ja tiistaisin jätettyjen hakemusten osalta, - joka perjantai keskiviikkoisin ja torstaisin jätettyjen hakemusten osalta, - joka maanantai edellisen viikon perjantaina jätettyjen hakemusten osalta; 2) tuontitodistuksissa määrätyt käyttämättömät tai osittain käytetyt määrät, jotka vastaavat todistusten kääntöpuolelle vähennettyjen määrien ja niiden määrien erotusta, joista nämä todistukset on annettu; Tiedoksianto on tehtävä viikottain keskiviikkoisin edelliseltä viikolta saatujen tietojen osalta. Jos yhtään tuontitodistushakemusta ei ole jätetty 1 kohdassa mainitun kauden aikana, tai jos 2 kohdan mukaisesti käyttämättömiä määriä ei ole, kyseisen jäsenvaltion on ilmoitettava tästä komissiolle tässä artiklassa mainittuina päivinä. 4 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä toukokuuta 1988. Komission puolesta Frans ANDRIESSEN Varapuheenjohtaja (1) EYVL N:o L 115, 3.5.1988, s. 7 (2) EYVL N:o L 338, 13.12.1980, s. 1 (3) EYVL N:o L 195, 16.7.1987, s. 11